《萱草花》
宋代·董嗣杲

娇含丹粉映池台，忧岂能忘俗谩猜。
曹植颂传天上去，嵇康种满舍前来。
鹿葱谁验宜男谶，凤首犹寻别种栽。
浩有苦怀偏忆母，从今不把北堂开。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。